**Rozvojový projekt Krok za krokom k financiám**

„Podpora organizačného zabezpečenia vzdelávania pedagogických zamestnancov v oblasti finančnej gramotnosti na rok 2015“

Projekt je financovaný Ministerstvom školstva, vedy, výskumu a športu SR a spolufinancovaný obcou Palín.

Ciele projektu:

* Vzdelávať pedagogických zamestnancov v oblasti finančnej gramotnosti zo škôl v okolí, a to základné školy z obcí Palín, Zemplínska Široká, Žbince, Bežovce, Budkovce a Zalužice.
* Informovať pedagogických zamestnancov o Národnom štandarde finančnej gramotnosti a jeho jednotlivých témach formou prednášky s lektorom z organizácie Junior Achievement Slovensko.
* Vzdelávať pedagogických zamestnancov v oblasti finančnej gramotnosti formou prednášok s lektorom, ktoré sa zrealizujú v spolupráci s Junior Achievement Slovensko.
* Vytvárať spoluprácu medzi zúčastnenými pedagogickými zamestnancami v oblasti finančnej gramotnosti.
* Na základe získaných informácií vytvoriť projekty, ktoré budú vychádzať z vybranej témy finančnej gramotnosti (Človek vo sfére peňazí, Finančná zodpovednosť a prijímanie rozhodnutí, Zabezpečenie peňazí pre uspokojovanie životných potrieb – príjem a práca, Plánovanie a hospodárenie s peniazmi, Úver a dlh, Sporenie a investovanie, Riadenie rizika a poistenie) so svojimi žiakmi v svojej škole.
* Prezentovať vytvorené projekty v rámci slávnostného ukončenia projektu.

Aktivity:

* 1. stretnutie pedagogických zamestnancov s lektorom z Junior Achievement, n.o. – oboznámenie sa s Národným štandardom finančnej gramotnosti
* 2. stretnutie pedagogických zamestnancov s lektorom z Junior Achievement, n.o. – aktivity, ktoré možno využiť pre začlenenie finančnej gramotnosti do vyučovania
* Záverečné stretnutie – prezentácia projektov pedagogických zamestnancov